


LĪGUMS Nr. 225/2.8.7
Par Informācijas stendu izgatavošanu un uzstādīšanu Liepājas valstspilsētas vajadzībām
Projektā Nr. LL-00022 “Putnu vērošanas tīkls Baltijas jūras piekrastē” (BIRDIE)

Līguma sagatavošanas vieta un datums ir 
Liepāja, 2026.gada 12.augusts

Līguma parakstīšanas datums ir 2026.gada 21.augusts
.
Liepājas valstspilsētas pašvaldība, iestādes “Liepājas Centrālā administrācija” personā (turpmāk –PASŪTĪTĀJS), kuru pārstāv pašvaldības izpilddirektora p.i. Didzis Jēriņš, kurš rīkojas, pamatojoties uz Pašvaldību likumu, Liepājas valstspilsētas pašvaldības domes 2023. gada 19. oktobra saistošajiem noteikumiem Nr.17 “Liepājas valstspilsētas pašvaldības nolikums” un Liepājas Centrālās administrācijas 2026. gada 30.jūlija rīkojumu  Nr. 322/2.4.19, no vienas puses, un SIA Aspired, reģistrācijas Nr. 41203045860, (turpmāk – IZPILDĪTĀJS), kuru uz 2025. gada 29. maija pilnvaras Nr.2-8/7 pamata pārstāv tās izpilddirektors Edmunds Semjonovs, no otras puses, abas kopā sauktas Puses un katra atsevišķi – Puse, pamatojoties uz atklāta konkursa “Informācijas stendu izgatavošana un uzstādīšana Liepājas valstspilsētas vajadzībām" (LVP 2026/108) (turpmāk – Iepirkums) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. PASŪTĪTĀJS pērk un apmaksā, un IZPILDĪTĀJS apņemas izgatavot, piegādāt un uzstādīt 3 (trīs) informācijas stendus ar jumtiņu, kā arī veikt planšešu uzstādīšanu (turpmāk – Darbs) saskaņā ar Iepirkuma tehnisko specifikāciju un tās pielikumiem (1.pielikums) (turpmāk – Specifikācija) un saskaņā ar IZPILDĪTĀJA piedāvājumu (2.pielikums) (turpmāk – Piedāvājums).
1.2. IZPILDĪTĀJS apliecina, ka tam ir nepieciešamā pieredze, resursi un tiesības Līgumā noteiktā Darba izpildei.
1.3. Līgums tiek īstenots projektā Nr. LL-00022 “Putnu vērošanas tīkls Baltijas jūras piekrastē” (BIRDIE), ko finansē Eiropas Savienības INTERREG VI-A Latvijas-Lietuvas programma 2021.-2027. gadam.

2. LĪGUMA SUMMA UN NORĒĶINU KĀRTĪBA
2.1. Līgumcena ir 2 678,20 EUR (divi tūkstoši seši simti septiņdesmit astoņi euro un 20 centi) bez pievienotās vērtības nodokļa (turpmāk – PVN), PVN 21% 562,42 EUR (pieci simti sešdesmit divi euro un 42 centi). Līguma summa kopā ar PVN 3 240,62 EUR (trīs tūkstoši divi simti četrdesmit euro un 62 centi).
2.2. Līgumcenā ir iekļautas visas ar Darba izpildi saistītās izmaksas, tai skaitā stendu izgatavošana, piegāde, uzstādīšana, betonēšana, esošo stendu demontāža, demontēto materiālu aizvešana un utilizācija, planšešu piestiprināšana, transporta izmaksas, nodokļi un citas izmaksas, kas saistītas ar Darba izpildi atbilstoši Specifikācijai, Piedāvājumam un Līgumam. 
2.3. IZPILDĪTĀJS nodrošina piedāvātās cenas nemainīgumu visā Līguma izpildes laikā. Iespējamā inflācija, tirgus apstākļu maiņa, atsevišķu pozīciju izmaksu pieaugums vai jebkuri citi apstākļi nevar būt par pamatu cenas paaugstināšanai, un šo procesu radītās sekas IZPILDĪTĀJS ir prognozējis un aprēķinājis, sagatavojot piedāvājumu.  
2.4. PASŪTĪTĀJS maksā IZPILDĪTĀJAM Līguma 2.1. punktā noteikto summu par pilnīgi, savlaicīgi un kvalitatīvi izpildītu Darbu. Samaksa tiek veikta EUR valūtā ar pārskaitījumu uz IZPILDĪTĀJA bankas kontu 30 (trīsdesmit) dienu laikā pēc Līguma 5.1. punktā minētā nodošanas–pieņemšanas akta abpusējas parakstīšanas un IZPILDĪTĀJA strukturētā elektroniskā rēķina saņemšanas.
2.5. Par apmaksas dienu tiek uzskatīta diena, kad PASŪTĪTĀJS veicis bankas pārskaitījumu uz IZPILDĪTĀJA norādīto kontu kredītiestādē.
2.6. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni un pievienotu PDF datni sūtīt uz e-adresi EREKINI@90000063185 . Izpildītājs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017. un piezīmēs norāda PASŪTĪTĀJA kontaktpersonu. Rēķins elektroniski sūtāms arī uz Līguma 8.1. punktā norādītās kontaktpersonas elektroniskā pasta adresi.
2.7. Visos rēķinos jāuzrāda:
2.7.1. PASŪTĪTĀJA nosaukums: Liepājas Centrālā administrācija; 
2.7.2. Līguma datums un numurs; 
2.7.3. rekvizīti atbilstoši Pievienotās vērtības nodokļa likuma 125.panta prasībām;
2.7.4. Darba nodošanas – pieņemšanas akta numurs un datums, par kuru tiek izrakstīts rēķins;
2.7.5. teksts: Projekts Nr. LL-00022 “Putnu vērošanas tīkls Baltijas jūras piekrastē” ("Bird-watching network along the Baltic coast (BIRDIE))"
2.7.6. citu informāciju, ja to noteicis PASŪTĪTĀJS. 

3. [bookmark: _Hlk210652242]LĪGUMA TERMIŅŠ
3.1. Līgums stājas spēkā dienā, kad to parakstījušas abas Puses, par spēkā stāšanos dienu, uzskatot parakstīšanas vēlāko datumu, un ir spēkā līdz Pušu saistību pilnīgai izpildei.
3.2. IZPILDĪTĀJAM Darbs jāizpilda 1 (viena) mēneša laikā no Līguma spēkā stāšanās dienas.
3.3. Precīzu piegādes un uzstādīšanas datumu un laiku IZPILDĪTĀJS saskaņo ar Līguma 8.1. punktā norādīto PASŪTĪTĀJA pārstāvi vismaz 5 (piecas) darba dienas pirms plānotās piegādes izpildes, kā arī vienojas par uzstādīšanas nosacījumiem. 
3.4. Darba termiņa pagarināšana ir pieļaujama, ja termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no IZPILDĪTĀJA gribas neatkarīgs iemesls, kuru IZPILDĪTĀJS iepriekš nevarēja paredzēt un novērst, tai skaitā termiņa pagarināšanas nepieciešamība ir radusies no PASŪTĪTĀJA atkarīgu apstākļu dēļ, kā arī, ja Līguma izpildes kavējums ir radies saistībā ar cita Līguma (kuru PASŪTĪTĀJS noslēdzis ar citu piegādātāju) izpildes kavējumu vai pārkāpumu dēļ.
3.5. Ja Darba izpildes gaitā ir nepieciešamas termiņa izmaiņas, tad IZPILDĪTĀJS iesniedz PASŪTĪTĀJAM rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, kā arī citu PASŪTĪTĀJA pieprasītu informāciju. 
3.6. Līguma 3.4.punktā minēto apstākļu gadījumā izpildes termiņš var tikt pagarināts tikai par objektīvi pamatotu laika periodu, nepārsniedzot kopējo termiņa pagarinājumu līdz 30 (trīsdesmit) kalendārajām dienām, ja vien Puses rakstiski vienojoties nenosaka citādi.
3.7. Darbā konstatēto kļūdu vai nepilnību labošanai patērētais laiks nevar būt par pamatu Līguma 3.2.punktā minētā termiņa pagarināšanai. 

4. DARBA IZPILDE
4.1. IZPILDĪTĀJS garantē, ka Darba izpilde tiks veikta kvalitatīvi, droši un atbilstoši Līgumam, Specifikācijai un Piedāvājumam.
4.2. Darba izpildes vietas ir norādītas Specifikācijas pielikumā Nr.1. Darbs veicams Liepājas valstspilsētas administratīvajā teritorijā.
4.3. IZPILDĪTĀJS veic divu esošo, Specifikācijā norādīto, informācijas stendu demontāžu, demontēto konstrukciju, stiprinājumu, būvgružu un citu ar demontāžu saistīto materiālu savākšanu, aizvešanu no objekta un utilizāciju atbilstoši normatīvo aktu prasībām.
4.4. PASŪTĪTĀJS nodrošina gatavu informatīvo planšešu nodošanu IZPILDĪTĀJAM uzstādīšanai. IZPILDĪTĀJS nodrošina PASŪTĪTĀJA nodoto informatīvo planšešu piestiprināšanu pie stendu konstrukcijām Specifikācijā noteiktajā kārtībā.
4.5. IZPILDĪTĀJS precīzu stendu novietojumu objektā pirms uzstādīšanas saskaņo ar PASŪTĪTĀJA pārstāvi.
4.6. Izgatavotajiem un uzstādītajiem stendiem jābūt jauniem, kvalitatīviem, drošiem publiskai lietošanai un jāatbilst Specifikācijai, Piedāvājumam un Latvijas Republikas normatīvo aktu prasībām.
4.7. Pēc Darba pabeigšanas IZPILDĪTĀJS sakārto uzstādīšanas vietas un izved no objekta ar Darba izpildi saistītos atlikumus, iepakojumu un būvgružus.
4.8. PASŪTĪTĀJAM ir tiesības pārbaudīt Darba izpildes gaitu un kvalitāti Līgumā noteiktajā kārtībā un pieteikt pretenzijas, ja Darbs neatbilst Specifikācijai, Piedāvājumam vai Līguma noteikumiem.
4.9. No Līguma spēkā stāšanās dienas līdz Darba nodošanas-pieņemšanas akta abpusējas parakstīšanas dienai visus riskus par Darba bojāšanos, bojāeju un zādzību uzņemas IZPILDĪTĀJS.
4.10. IZPILDĪTĀJS un PASŪTĪTĀJS sniedz viens otram informāciju, kas nepieciešama Līguma savlaicīgai un kvalitatīvai izpildei, un izpilda Līgumā noteiktās saistības ar atbilstošu rūpību.
4.11. Risku par Līgumā tieši neparedzētām piegādēm, darbiem un pakalpojumiem, kas nepieciešami Līguma pilnīgai izpildei Specifikācijā noteiktajā apjomā, kvalitātē un termiņā, uzņemas IZPILDĪTĀJS, ja šīs izmaksas izriet no Līguma priekšmeta un bija paredzamas, sagatavojot piedāvājumu.
4.12. Nodrošināsim, ka iepirkuma līguma izpildē netiks ietvertas Krievijas Federācijas un/vai Baltkrievijas Republikas izcelsmes preces un pakalpojumi.
4.13. Vienlaikus ar informācijas stendu piegādi IZPILDĪTĀJS iesniedz PASŪTĪTĀJAM normatīvajiem aktiem atbilstoši noformētu preču piegādes dokumentu. Preču piegādes dokumentā norāda informācijas stendu nosaukumu, specifikāciju, daudzumu un cenu, kā arī citu Ministru kabineta 2021. gada 21. decembra noteikumos Nr. 877 “Grāmatvedības kārtošanas noteikumi” noteikto informāciju.

5. DARBA NODOŠANA UN PIEŅEMŠANA
5.1. Darba pieņemšana notiek, sastādot Darba nodošanas–pieņemšanas aktu, ko paraksta PASŪTĪTĀJS un IZPILDĪTĀJS. Darbs uzskatāms par izpildītu dienā, kad abpusēji tiek parakstīts Darba nodošanas–pieņemšanas akts. Darba pieņemšana neatbrīvo IZPILDĪTĀJU no pienākuma novērst vēlāk garantijas laikā konstatētos defektus un segt PASŪTĪTĀJAM zaudējumus, kas radušies IZPILDĪTĀJA vainas dēļ.
5.2. Ja PASŪTĪTĀJS konstatē nekvalitatīvu vai Līguma noteikumiem neatbilstoši izpildītu Darbu, PASŪTĪTĀJS par to rakstiski informē IZPILDĪTĀJU, norādot konstatētās neatbilstības un termiņu to novēršanai.
5.3. IZPILDĪTĀJAM par saviem līdzekļiem jānovērš konstatētās neatbilstības PASŪTĪTĀJA noteiktajā termiņā,   kas nav īsāks par 10 (desmit) darba dienām, ja Puses nevienojas citādi.
5.4. PASŪTĪTĀJS ir tiesīgs atteikties parakstīt Darba nodošanas–pieņemšanas aktu līdz brīdim, kad konstatētās neatbilstības ir novērstas.
5.5. PASŪTĪTĀJS ir tiesīgs atteikties no nekvalitatīvas vai Līguma noteikumiem neatbilstoša Darba pieņemšanas, attiecīgi samazinot Līguma apjomu un Līgumsummu
5.6. IZPILDĪTĀJS atlīdzina PASŪTĪTĀJAM un trešajām personām nodarītos zaudējumus, ja tie radušies IZPILDĪTĀJA prettiesiskas darbības vai bezdarbības rezultātā saistībā ar Darba izpildi.

6. GARANTIJA
6.1. Izgatavotajiem, piegādātajiem un uzstādītajiem informācijas stendiem un uzstādīšanas darbiem garantija jānodrošina vismaz 24 (divdesmit četrus) mēnešus no Darba nodošanas-pieņemšanas akta abpusējas parakstīšanas dienas.
6.2. Garantijas laikā IZPILDĪTĀJS par saviem līdzekļiem novērš defektus, kas radušies materiālu, izgatavošanas vai uzstādīšanas kvalitātes dēļ, izņemot gadījumus, kad bojājumi radušies tīšas mehāniskas bojāšanas, vandālisma vai nepārvaramas varas apstākļu dēļ.
6.3. Ja garantijas darbu veikšana ir saistīta ar Darba daļas pārvietošanu, izjaukšanu, transportēšanu vai atkārtotu uzstādīšanu, IZPILDĪTĀJS to veic ar saviem resursiem un finanšu līdzekļiem.
6.4. Garantijas laikā ar garantiju saistīto bojājumu novēršanai atvēlētais laiks ir 10 (desmit) darba dienas no garantijas pieteikuma saņemšanas dienas, ja Puses rakstiski nevienojas par ilgāku termiņu.
6.5. Ja IZPILDĪTĀJS garantijas termiņā un Līgumā norādītajā laikā atsakās novērst konstatētos trūkumus un bojājumus vai nenovērš tos noteiktajā laikā, PASŪTĪTĀJAM ir tiesības šo darbu veikšanu uzdot trešajai personai. IZPILDĪTĀJS sedz PASŪTĪTĀJAM visas ar trūkumu novēršanu saistītās izmaksas.
7. PUŠU ATBILDĪBA
7.1. Ja PASŪTĪTĀJS neveic Darba apmaksu Līgumā noteiktajā termiņā, IZPILDĪTĀJS ir tiesīgs piemērot PASŪTĪTĀJAM līgumsodu 0,1% (nulle komats viena procenta) apmērā no nesamaksātās summas bez PVN par katru nokavēto dienu pamatojoties uz IZPILDĪTĀJA rēķinu. Kopējais Līguma darbības laikā piemērotā līgumsoda apmērs nedrīkst pārsniegt 10% (desmit procentu) no kopējās Līgumcenas.
7.2. Ja IZPILDĪTĀJS Līgumā noteiktajā termiņā neveic Darbu un nenodod to PASŪTĪTĀJAM, PASŪTĪTĀJS ir tiesīgs piemērot IZPILDĪTĀJAM līgumsodu 0,1% (nulle komats viena procenta) apmērā no Līgumcenas par katru nokavēto dienu, bet Līguma nosacījumiem neatbilstoša Darba izpildes gadījumā par katru dienu līdz tiek novērsti trūkumi. Piemērotais līgumsods kopsummā nepārsniedz 10% (desmit procenti) no līgumcenas.
7.3. Ja līgumsoda samaksa netiek veikta Līgumā noteiktajā kārtībā atbilstoši izrakstītajam rēķinam, PASŪTĪTĀJS bez iepriekšēja brīdinājuma tiesīgs ieturēt piemēroto līgumsodu no IZPILDĪTĀJAM pienākošiem turpmākajiem maksājumiem, 
7.4. Līgumsoda samaksa neatbrīvo Puses no saistību izpildes, kā arī neierobežo Pušu tiesības prasīt zaudējumu atlīdzību.
7.5. Pusēm ir pienākums atlīdzināt otrai Pusei nodarītos zaudējumus, ja tādi radušies Puses prettiesiskas rīcības vai bezdarbības rezultātā.
7.6. IZPILDĪTĀJS atlīdzina PASŪTĪTĀJAM visus zaudējumus un izdevumus (piemēram, PASŪTĪTĀJAM piemērotās finanšu korekcijas vai citi finansiāli zaudējumi un izdevumi par īstenotā projekta nosacījumu neizpildi), kas Pasūtītājam radušies vai var vēlāk rasties Izpildītāja nepienācīgas līgumsaistību izpildes dēļ.

8. KONTAKTINFORMĀCIJA, IESAISTĪTĀ PERSONĀLA UN APAKŠUZŅĒMĒJU NOMAIŅA  
8.1. PASŪTĪTĀJA pārstāvis ar šo Līgumu saistītu jautājumu risinājumu sagatavošanā, dokumentu apriti, kā arī attiecībā uz Darba izpildi ir: Liepājas Centrālās administrācijas Attīstības pārvaldes XXX 
8.2. IZPILDĪTĀJA pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: XXX
8.3. Katrai Pusei ir tiesības jebkurā laikā mainīt savu Līgumā norādīto pārstāvi. Puses nekavējoties rakstiski informē pārējās Puses par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
8.4. Piedāvājumā norādīto Apakšuzņēmēju un piesaistītā personāla nomaiņa vai jaunu apakšuzņēmēju un personāla piesaistīšana pieļaujama ar PASŪTĪTĀJA rakstisku piekrišanu, un ievērojot Publisko iepirkumu likuma 62.pantā noteikto kārtību.
8.5. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.
8.6. Pārbaudot jaunā Apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pasūtītājs veic attiecībā uz to datumu, kad PASŪTĪTĀJS lemj par atļaujas sniegšanu Izpildītājam Līguma izpildes nodrošināšanai nomainīt Apakšuzņēmēju vai piesaistīt jaunu Apakšuzņēmēju.
8.7. IZPILDĪTĀJAM jānodrošina, ka apakšuzņēmējs tam uzticēto darba daļu nenodos tālāk bez PASŪTĪTĀJA rakstiskas piekrišanas.
8.8. Līguma izpildes laikā PASŪTĪTĀJAM ir tiesības pieprasīt nomainīt apakšuzņēmēju gadījumā, ja apakšuzņēmējs darba daļu veic nekvalitatīvi vai neievēro spēkā esošos normatīvos aktus. IZPILDĪTĀJA pienākums ir nodrošināt PASŪTĪTĀJA prasību izpildi par apakšuzņēmēja nomaiņu.

9. NEPĀRVARAMA VARA
9.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
9.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
9.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstiskā veidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
9.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

10. STRĪDU IZSKATĪŠANA UN LĪGUMA IZBEIGŠANA
10.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
10.2. Ja Līguma darbības laikā spēkā esošajos normatīvajos aktos tiek izdarīti grozījumi attiecībā uz nodokļiem un nodevām, puses piemēro normatīvajos aktos noteikto regulējumu bez grozījumu veikšanas līgumā, ja vien normatīvajos aktos nav noteikts citādāk.
10.3. Puses savstarpēji vienojoties jebkurā brīdī var izbeigt Līgumu pirms Līguma termiņa beigām.
10.4. PASŪTĪTĀJAM ir tiesības vienpusēji atkāpties no Līguma, nosūtot IZPILDĪTĀJAM rakstveida paziņojumu šādos gadījumos:
10.4.1. Līguma 9.3. punktā noteiktajā gadījumā;
10.4.2. ja IZPILDĪTĀJS neveic Darba izpildi 3.2. punktā noteiktajā termiņā;
10.4.3. ja IZPILDĪTĀJS atkārtoti piegādā un uzstāda nekvalitatīvu, Piedāvājumam vai Līguma noteikumiem neatbilstošu Darbu, par ko sagatavoti attiecīgi akti;
10.4.4. ja Pasūtītājs konstatē, ka līguma izpildē tiek izmantotas Krievijas Federācijas un/vai Baltkrievijas Republikas izcelsmes preces un pakalpojumi.
10.5. Ja PASŪTĪTĀJS izmantojis Līguma 10.4. punktā noteiktās tiesības, Līgums uzskatāms par izbeigtu PASŪTĪTĀJA paziņojumā norādītājā termiņā. Gadījumā, ja starp Pusēm uz paziņojumā norādītā Līguma izbeigšanas dienu vēl nav veikti savstarpējie norēķini, PASŪTĪTĀJAM nav pienākuma pieņemt Līguma izpildījumu pēc šā termiņa. 
10.6. IZPILDĪTĀJAM ir tiesības vienpusēji atkāpties no Līguma, nosūtot PASŪTĪTĀJAM rakstveida paziņojumu, ja PASŪTĪTĀJS atkārtoti kavē Līgumā noteikto apmaksas termiņu vairāk kā 15 (piecpadsmit) dienas.
10.7. Ja PASŪTĪTĀJS vai IZPILDĪTĀJS vienpusēji atkāpjas no Līguma, gadījumos, kas nav minēti Līgumā, tad pusei, kura atkāpjas ir pienākums atlīdzināt otrai pusei  radušos zaudējumus Šādā gadījumā pusei, kura vienpusēji atkāpjas no Līguma var piemērot arī līgumsodu 10% (desmit procentu) apmērā no kopējās Līgumcenas. Līgumsoda samaksa veicama vai ieturama Līgumā noteiktajā kārtībā.
10.8. PASŪTĪTĀJS ir tiesīgs vienpusēji izbeigt Līgumu ar IZPILDĪTĀJU, ja IZPILDĪTĀJAM vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

11. CITI NOTEIKUMI
11.1. Puses apliecina, ka Līgumā 8.sadaļā noteiktās Pušu atbildīgās personas ir informētas par tās personas datu apstrādi, kas saistīts ar Līguma izpildi.
11.2. Visi Līguma grozījumi vai papildinājumi tiek izdarīti rakstiski, Pusēm tos parakstot un ir spēkā no to visu eksemplāru parakstīšanas dienas.
11.3. Visi Līgumā minētie pielikumi, kā arī pēc Līguma slēgšanas sagatavotie Līguma grozījumi vai papildinājumi, ja tie ir sagatavoti, ievērojot Līguma 11.2.punkta noteikumus, ir Līguma neatņemamas sastāvdaļas.
11.4. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7.dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
11.5. Puses 3 (trīs) darba dienu laikā informē viena otru par adreses, bankas rēķinu vai citu rekvizītu izmaiņām.
11.6. [bookmark: _Hlk74904053]Līgums sagatavots latviešu valodā uz 5 (piecām) lapām, neskaitot pielikumus, parakstīti elektroniski ar drošu elektronisko parakstu, kas satur laika zīmogu.

